cyanic-selkie/wikianc huggingface dataset:
Uusi Suomi (verkkolehti)
Historia
Syyskuussa 2019 sivusto uudistettiin käyttämään Alman verkkoalustaa, joka on yhteinen mm. Kauppalehden ja Talouselämän kanssa. Sivuston blogipalveluissa otettiin käyttöön WordPress-alusta.
Kiista nimen käyttöoikeudesta
Vihreä liitto otti kampanjalauseekseen eduskuntavaaleissa 2011 Uusi Suomi -sanaparin. Verkkolehti uusisuomi.fi haastoi Vihreät käräjille tavaramerkin luvattomasta käytöstä, mutta hävisi kiistan. Oikeuden mukaan uusi-adjektiivin käyttö valtion nimen kanssa ei ole tavaramerkin käyttämistä elinkeinotoiminnassa.
Jacob Druckman
pienoiskuva|Jacob Druckman (1976). Jacob Druckman (26. kesäkuuta 1928 Philadelphia, Pennsylvania – 24. toukokuuta 1996 New Haven, Connecticut) oli yhdysvaltalainen juutalainen säveltäjä. Hän valmistui Juilliard Schoolista. Hänen opettajiaan olivat Vincent Persichetti, Peter Mennin ja Bernard Wagenaar. Vuosina 1949–1950 hän sai Tanglewoodissa opetusta Aaron Coplandilta, ja vuosina 1954–1955 hän täydensi opintojaan Pariisin École Normale de Musiquessa.
Druckman teki laajaa työtä elektronisen musiikin parissa. Hän sävelsi myös lukuisia teoksia orkesterille ja pienille kokoonpanoille. Hänen ensimmäinen suuri orkesteriteoksensa Windows toi hänelle musiikin Pulitzer-palkinnon vuonna 1972. Hän oli New Yorkin filharmonikkojen nimikkosäveltäjänä vuosina 1982–1985. Hän toimi opettajana muun muassa Yalen yliopiston musiikkitiedekunnassa ja Juilliardissa.
Druckman kuoli keuhkosyöpään 67-vuotiaana. Hänen poikansa on lyömäsoittaja Daniel Druckman. Hänen teoksiaan on julkaissut Boosey & Hawkes; hänen musiikkiaan ovat levyttäneet muiden muassa David Zinman, Wolfgang Sawallisch, Zubin Mehta, Leonard Slatkin, Dawn Upshaw, Jan DeGaetani ja American Brass Quintet.
Didyman teatteri
Didyman teatteri oli antiikin aikainen kreikkalainen teatteri Didyman pyhäkköalueella Miletoksen kaupungin lähellä Vähässä-Aasiassa, nykyisessä Turkissa.
Historia
Didyman teatteri rakennettiin roomalaisella kaudella ensimmäisen vuosisadan jälkimmäisellä puoliskolla keisari Neron aikana. Sitä laajennettiin 100-luvulla keisari Hadrianuksen aikana. Teatteria käytettiin Didyman Apollon Didymaioksen juhliin liittyneissä musiikki- ja näytelmäkilpailuissa.
pienoiskuva|vasen|upright|Didyman teatterin katsomon pohjoisseinämää. Teatteri löydettiin saksalaisten suorittamissa arkeologisissa kaivauksissa vuosina 2010–2011. Sen löytyminen tuli yllätyksenä, sillä aiemmin oli ajateltu, ettei Didymassa olisi ollut teatteria, vaan musiikkikilpailut olisi järjestetty joko Didyman stadionilla tai Apollonin temppelin edustalla. Toisaalta teatteri oli hyvin yleinen rakennus suurilla kaupunkien ulkopuolella sijainneilla pyhäkköalueilla, kuten Amfiaraion, Epidauroksen Asklepieion ja Isthmia.
Rakennus
Didyman teatteri sijaitsi Apollonin temppelin ja stadionin eteläpuolella. Rakentamisajankohdastaan huolimatta teatteri oli tyypiltään kreikkalainen, ei roomalainen teatteri. Teatterin katsomo suuntautui länteen päin. Sen halkaisija oli alun perin noin 48 metriä, ja siinä oli arviolta 25 penkkiriviä ja tilaa noin katsojalle. 100-luvun jaa. alkupuolella sitä laajennettiin kuudella penkkirivillä niin, että sen halkaisijaksi tuli noin 56 metriä, jonka jälkeen tilaa oli noin katsojalle. Teatterin keskellä olleen orkhestran halkaisija oli vain noin 12 metriä.
Lukujen valossa teatteri on ollut suhteellisen pieni. Sen koko vastaa suunnilleen Delfoin teatteria. Teatterin rakentamisessa oli käytetty uudelleen Didyman stadionin eteläsivun katsomon kiviä. Tämä voi merkitä sitä, että musiikkikilpailut olivat tuossa vaiheessa muuttuneet Didymassa urheilukilpailuja tärkeämmiksi.
Kaivauksissa on löydetty teatterin pohjoisseinämää sekä katsomon penkkirivien ja portaiden jäänteitä. Myös skene- eli näyttämörakennuksesta on tehty joitakin löytöjä ilmeisesti jo 1900-luvun alussa, jolloin niistä käytettiin nimitystä ”Tabernaakkeli”. Teatteri on ajoitettu Neron ajalta peräisin olevan miletoslaisen rahan ja saman aikakauden keramiikkalöytöjen avulla. Teatterin laajempi kaivaminen on vaikeaa sen paikalla olevien yksityistalojen vuoksi.
Anttinen
Anttinen on sukunimi, joka on muun muassa seuraavilla suomalaisilla henkilöillä:
Henrik Johan Aminoff
Henrik Johan Aminoff (4. lokakuuta 1680 Narva – 3. huhtikuuta 1758 Pernaja) oli valtiopäivämies, kenraaliluutnantti ja sotilasylipäällikkö Suomessa.
Aminoffin sotilasura kietoutui suuren Pohjan sodan ympärille. Hän osallistui luutnanttina Riian piiritykseen sekä taisteluihin Liettuassa ja Puolan Ljesnassa 1703–1708.
Aminoff liikkui Ruotsin kenraali Adam Ludvig Lewenhauptin joukkojen mukana. Lewenhaupt lähetti Aminoffin viemaan kirjettä Ruotsin kuninkaalle. Venäläisjoukot haavoittivat ja vangitsivat hänet hänen toimiessaan Kaarle XII:n kuriirina vuonna 1708. Venäjällä Aminoffille tarjottiin hänen sukunsa Inkerinmaalla omistama kartano ja maat takaisin, mikäli hän olisi siirtynyt keisari Pietari Suuren armeijan palvelukseen. Hän torjui venäläisten ehdotuksen, jonka takia hän joutui sotavankeuteen neljäksitoista vuodeksi. Hän pääsi sotavankeudesta vapauteen vuonna 1722 ja samana vuonna hänet ylennettiin majuriksi Ruotsin armeijassa.
Aminoff osallistui Ruotsin ja Venäjän välillä käytyyn hattujen sotaan everstiluutnanttina 1741–1743. Hänet ylennettiin kenraalimajuriksi vuonna 1754 ja myöhemmin Suomen sotilasylipäälliköksi 1756.
Hän osallistui Ruotsin kuningaskunnan valtiopäiville vuosina 1738–1739, 1742–1743 ja 1746–1747.
Aminoff sai Kuninkaallisen Miekkaritarikunnan ritarimerkin Ruotsin kuningas Fredrik I:n aikana vuonna 1748. Hänet palkittiin myös komentajamerkillä ja suurristillä kuningas Aadolf Fredrikin aikana vuonna 1756.
Aminoffia kuvaltiin jäyhäksi, uskolliseksi ja urhoolliseksi karoliinisoturiksi.
Norrskär
Norrskär tai Norrskäret voi tarkoittaa seuraavia maantieteellisiä kohteita:
Robert Esnault-Pelterie
thumb|Robert Esnault-Pelterie vuonna 1909 thumb|Esnault-Pelterie-lentokone REP.2, 1908 Robert Albert Charles Esnault-Pelterie (8. marraskuuta 1881 – 6. joulukuuta 1957) oli ranskalainen ilmailun ja avaruuslennon pioneeri.
Esnault-Pelterie syntyi Pariisissa tekstiilitehtaan omistajan pojaksi. Hän opiskeli Sorbonnen yliopiston luonnontieteen tiedekunnassa insinööriksi.
Esnault-Pelterie kehitti alussa Wright-veljesten innostamana kaksitasoisia liitokoneita. Hän käytti rakenteellisesti joustavien siipien vääntöä ohjauksessa ja kehitti tämän kokemuksen kautta lentokoneeseen siivekkeen. Myöhemmin hän keksi joystick-ohjaussauvan.
Esnault-Pelterien ensimmäinen moottorilento tapahtui 10. lokakuuta 1907 omalla Pelterie I -koneella. Peterie II-kone seurasi vuonna 1908.
Killa Season
Killa Season on yhdysvaltalaisen hip hop -artisti Cam’ronin viides albumi, joka julkaistiin 16. toukokuuta 2006. Samana vuonna julkaistiin myös samanniminen elokuva.
Robert Esnault-Pelterie
Hän osallistui I maailmansotaan ja sai Officier de la Légion d’Honneur-kunnianosoituksen.
Killa Season
”You Gotta Love It” -kappaleella Cam’ron solvaa Jay-Z:tä muun muassa tämän pukeutumisesta ja iästä. Cam’ron myös moittii Jay-Z:tä vanhan yhtiökumppaninsa, Damon Dashin, kaltoinkohtelusta.
Robert Esnault-Pelterie
Hänen perheensä panosti runsain mitoin rahoitusta Robertin ilmailutoimintaan, joka miltei tuhosi perheen vaurauden.
Killa Season
Cam’ron kertoo häntä vaivanneesta suolistosairaudesta kappaleella ”I.B.S.”.
Robert Esnault-Pelterie
Marraskuussa 1928 hän avioitui Carmen de Quirosin kanssa.
Vuonna 1929 Robert ehdotti ballistista ohjusta sotilaalliseksi aseeksi. Vuonna 1931 hän alkoi rakettiajoaineiden kehitystyön. Raketti ei saavuttanut tuolloin Ranskan asevoimien kiinnostusta.
USNS John Lewis (T-AO-205)
USNS John Lewis (runkonumero T-AO-205) on Yhdysvaltain laivaston John Lewis -luokan säiliölaiva, joka on nimetty mustien oikeuksia ajaneen ihmisoikeusaktivisti ja poliitikko John Lewisin mukaan.
Rakentaminen
Alus tilattiin 30. kesäkuuta 2016 General Dymaicsilta San Diegosta, missä köli laskettiin 13. toukokuuta 2019. Se laskettiin vesille 12. tammikuuta 2021 ja kastettiin 17. heinäkuuta 2021.
Pikku-Taula
Pikku-Taula on Keski-Suomessa Jämsässä Kolonkulman kylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 7,4 hehtaaria ja se on 550 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 1,5 kilometriä. .
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kuoreveden alueella (35.61), jonka Lahnajoen valuma-alueeseen (35.615) se kuuluu.
Overture of the Wicked
Overture of the Wicked on Iced Earthin neljäs minialbumi. Se julkaistiin 4. kesäkuuta 2007 levymerkillä SPV.
Keisarillinen krypta
pienoiskuva|Wienin [[Kapusiinikirkko, jossa keisarillinen krypta sijaitsee.]] Keisarillinen krypta (saks. Kaisergruft tai Kapuzinergruft) on Kapusiinikirkossa ja -luostarissa Wienissä Itävallassa sijaitseva hautakammio. Kirkko rakennettiin vuosien 1622 ja 1632 välillä, ja vuodesta 1633 lähtien se on ollut Habsburgin hovin jäsenten pääasiallinen hautauspaikka. 149 Habsburgia, mukaan lukien 12 keisaria ja 19 keisarinnaa ja kuningatarta on haudattu sinne.
Linnansaaren kansallispuisto
Linnansaaren kansallispuisto on vuonna 1956 perustettu kansallispuisto Saimaalla. Itse Linnansaaren lisäksi siihen kuuluu satoja pienempiä saaria ja luotoja Haukivedellä, Rantasalmen, Savonlinnan ja Varkauden alueella. Pääsaarella on vanha torppa, jonka pihapiiriä ylläpidetään perinnemaisemana ja jonka pelloilla harrastetaan edelleen kaskeamista vanhojen kulttuurilajien suojelemiseksi. Iso osa saaresta on luonnontilaista kangasmetsää, mutta siellä on myös lehtomaisia osia. Linnansaaren alueella esiintyy saimaannorppia. Alueella pesii myös eräs Suomen tiheimmistä kalasääskikannoista.
Pääsaarelle on kesäaikaan vuoroveneyhteys Oravista sekä Rantasalmelta Lomakylä Järvisydämestä. Saarella on majoituspalveluita ja tilaussauna. Talvisin Linnansaareen pääsee muun muassa aurattua retkiluistelureittiä myöten. Aluetta tuotteistaa matkailijoille ja palveluja kehittää Saimaaholiday-yritysverkosto.
thumb|250px|Linnansaaren kansallispuiston tunnus vuoteen 2016 saakka
Reitit
Linnansaaren kansallispuistossa merkittyjä reittejä on vain Linnansaaressa. Reittejä on useita, joita voi yhdistellä erilaisiksi reiteiksi.
Torpanpolku, 700 m / suunta, esteetön
Kansallispuiston esteetön reitti kulkee Sammakkoniemen leirintäalueelta vanhalle torpalle, takaisin palataan samaa reittiä. Reitillä voi liikkua lastenvaunuja työntäen sekä pyörätuolilla avustettuna. Polku kulkee sekametsässä, joka muuttuu vähitellen kuusivaltaiseksi. Matkan varrelle jää kaskimaita ja lammaslaidun.
Luontopolku Linnonpolku, 2 km
Sammakkoniemestä lähtevä luontopolku kulkee aluksi Kamarlahden venesataman ohi ja nousee Linnansaaren eteläpuolen kalliolle. Kallio-osuuden jälkeen laskeudutaan lehtoon, jonka jälkeen reitti kääntyy takaisin päin. Loppumatka kulkee pääosin lehdossa.
Linnavuoren polku, 7 km
Sammakkoniemestä lähtevä vastapäivään koko saaren kiertävä ympyräreitti kulkee torpan kautta saaren toisessa päässä sijaitsevalle Perpulanluhdan telttailualueelle. Perpulanluhdalta Linnavuorelle on noin 600 metriä. Reitti laskeutuu Linnavuorelta alas Linnavuoren venelaiturin lähelle, jonka jälkeen se kulkee kilometrin metsässä. Metsäosuuden jälkeen noustaan kalliolle, jonka jälkeen laskeudutaan ja ylitetään Linnansaarenlampi. Lammen ylityksen jälkeen reitti yhtyy luontopolkuun, jolloin voi valita haluaako mennä loppumatkan kallioisempaa vai metsäisempää reittiä.
Linnansaaren ympyräreitti, 5,5 km
Toinen ympyräreitti kulkee pääosin seitsemän kilometrin reitin kanssa, mutta erkanee toisesta reitistä vähän ennen Perpulanluhtaa ja yhtyy takaisin Savilahdessa, josta matkaa Linnavuoren laiturille on puoli kilometriä. Tämä reitti ei kulje Linnavuoren kautta.
Linnavuoren ympyräreitti, 2 km
Linnavuoden reitti on yhdistelmä muista reiteistä Linnavuoren lähistöllä. Se lähtee Perpulanluhdan telttailualueelta eikä käy Sammakkoniemessä.
Aiheesta muualla
thumb|580px|center|Linnansaari
Keskinen Kalajärvi
Keskinen Kalajärvi on Koskenpäällä Jämsän pohjoisosassa sijaitseva runsaan 12 hehtaarin laajuinen järvi. Etäisyys Jämsän keskustasta on 31 kilometriä luoteeseen ja Tampereelta 90 kilometriä koilliseen. Lähin kaupunkimainen keskus on Mänttä seitsemäntoista kilometriä lounaaseen.
Maantiede
Keskisen Kalajärven pohjoiskolkasta lähtee laskuoja Alaisen Kalajärven luoteiskolkkaan. Järvien välissä on Saarenmaa, jonka korkeustaso on noin kymmenen metriä niitä ylempänä.
Vataanjoen valuma-alue on kolmannen jakovaiheen vesistöalue Iso Rautaveden alueella, joka puolestaan on toisen jakovaiheen vesistö Jämsän reitin valuma-alueella. Päävesistönä on Kymijoen vesistö. Vesistön suurin järvi on Koijärvi, jonka pinta on noin 32 metriä Keskistä Kalajärveä alempana.
Landsknecht
Landsknechtit olivat eurooppalaisia (usein kuitenkin saksalaisia) jalkaväen palkkasoturijoukkoja (verrattavissa nihtiin). Pääosin Landsknechtit olivat aseistettuja piikillä, vaikkakin jotkut kokeneemmat (joita kutsuttiin Doppelsöldner-nimellä, toisin sanottuna he ansaitsivat kaksinkertaisesti tavallisen rivimiehen palkan) saivat aseekseen kahden käden miekan (Zweihänder), jolla oli tarkoitus avata vastustajan muodostelma. Alusta alkaen myös tuliaseita oli käytössä, aluksi vähemmän, mutta ajan myötä yhä enemmän (lopuksi noin neljännes). Landsknechtejä käytettiin lähinnä 1500-luvun sodissa, usein konfliktin kummankin puolen riveissä.
Landsknechtit käyttivät mielellään (liioitellun) kirjavia ja erottuvia vaatteita. Suosiossa oli lierihattu, jossa oli värikkäitä sulkia, sekä erilaiset värilliset hihat.
Spencer Smith
Spencer James Smith (1. syyskuuta 1987 Las Vegas, Yhdysvallat) on yhdysvaltalainen rumpali. Hän soitti vaihtoehtorock-yhtye Panic! at the Discossa.
Historiaa
Spencer Smith ja yhtyekaveri Ryan Ross ovat olleet ystäviä viisivuotiasta asti. Kun he perustivat yhtyeen, Spencer pyysi luokkatovereitaan Brendon Urieta ja Brent Wilsonia liittymään kokoonpanoon.
Post-punk
Historia
Ensimmäisen aallon punkmusiikki haastoi 1970-luvun jälkipuoliskolla sovinnaisen valtavirran rockmusiikin. Punk riisui rockmusiikin rakenteen muutamaan perussointuun ja lisäsi siihen nopeutta ja rajuutta. Osa tällaisista yhtyeistä alkoi tehdä kokeiluja lisäämällä musiikkiin vaikeampia rakenteita, aihepiirejä ja taiteellisuutta säilyttäen kuitenkin punkmusiikin alkuperäisen kuvainraastajamaisen asenteen.
Alkuperäinen post-punk-suuntaus hiipui, kun siihen liitetyt yhtyeet siirtyivät eteenpäin, kuten olivat aikoinaan siirtyneet pois punkista. Monet post-punk-yhtyeet, kuten The Cure ja Siouxsie and the Banshees, alkoivat soittaa goottirockia (joka aiemmin laskettiin osaksi post-punk-suuntausta). Osa yhtyeistä siirtyi kaupallisempaan uuden aallon musiikkiin, kun taas osasta tuli varhaisen vaihtoehtorockin edustajia.
Kotimaisiksi post-punkia soittaviksi yhtyeiksi voidaan laskea muun muassa Musta Paraati, Kuudes tunti, Syyskuu, Jumalainen näytelmä, Ret Marut, Geisha, Psyyke, Hiljaa, Hexenhaus, Sielun Veljet, Liikkuvat lapset, Dorian Gray, Burundi, Hefty Load, Ratsia (Jäljet-LP:llä) ja Shadowplay. Suuntaus jäi Suomessa kuitenkin melko marginaaliseksi. Suomalaista ensimmäisen aallon post-punkia on julkaistu ainakin Stupido Records kokoelmalla Eilisen Jälkeen - Suomalaista Postpunkia 1981-1987.
Luke Steyn
Kaksivuotiaana Zimbabwesta Sveitsiin muuttanut ja vuonna 2008 kilpauransa aloittanut Steyn on synnyinmaansa historian ensimmäinen talviolympiakisojen urheilija. Sotšin olympialaisissa 2014 Steyn keskeytti pujottelussa, ja sijoittui suurpujottelussa 57:nneksi. Luonnollisesti hän toimi myös maan lipunkantajana.
Metsästyskoirien jäljestämiskoe
Metsästyskoirien jäljestämiskoe eli MEJÄ on koirien koemuoto, jonka tarkoituksena on selvittää koiran kyky löytää haavoittunut hirvieläin, kuten kolarihirvi tai metsästäjän ampuma haavakkohirvi.
Mejä koemuotona on alun perin tarkoitettu vain metsästyskoirille, mutta nykyään koe on avoin kaikille koiraroduille. Kokeessa jäljitellään haavoittuneen hirvieläimen kulkua maastossa. Jälki tehdään maastoon keinotekoisesti käyttämällä hirvi- tai nautaeläimen verta, jota levitetään perässä vedettävän sienen avulla. Näin syntyy verivana, jota koiran tulisi seurata. Jäljellä on erilaisia tapahtumia, jotka koiran tulisi osoittaa. Kokeessa jäljen päähän jätetään hirvieläimen sorkka, joka kuvastaa löytynyttä eläintä.
Metsästyskoirien jäljestämiskokeessa on kaksi luokkaa, avoin luokka ja voittajaluokka. Päästäkseen voittajaluokkaan koiran pitää saavuttaa avoimessa luokassa kaksi ensimmäistä palkintoa. Voittajaluokassa starttaamiseen vaaditaan myös näyttelytulos. Koira voi saavuttaa valioarvon JVA saamalla kolme ensimmäistä palkintoa voittajaluokasta.
Mejä on sulan maan laji, ja kokeita järjestetään huhtikuulta myöhäiseen syksyyn. Vuosittain valitaan myös piirinmestarit jokaisesta kennelpiiristä, jotka pääsevät edustamaan piiriään suomenmestaruuskokeeseen. Lisäksi useat rotujärjestöt ja koirakerhot valitsevat vuosittain omat mejä-mestarinsa.
Jäljestävät koirat ovat tärkeitä apulaisia sekä viranomaisille että metsästäjille. Koirien avulla haavoittuneet hirvieläimet löydetään paremmin ja ne saadaan lopetettua asianmukaisella tavalla ilman, että ne joutuvat kärsimään turhaan.
Iso-Taula
Iso-Taula on Keski-Suomessa Jämsässä Kolonkulman kylän lähellä sijaitseva järvi, joka kuuluu Kokemäenjoen vesistöön.
The Magic of Boney M. – 20 Golden Hits
The Magic of Boney M. – 20 Golden Hits on diskoyhtye Boney M:n kokoelma-albumi vuodelta 1980. Sen tuottaja on totutusti Frank Farian. Vinyylistä on myöhemmin tehty myös CD-versio. Levyä ei tule sekoittaa lähes samannimiseen kokoelmaan The Magic of Boney M. Sony BGM julkaisi tämän sinikantisen kokoelman vuonna 2006.
Iso-Taula
Maantietoa
Järven pinta-ala on 70 hehtaaria ja se on 2,5 kilometriä pitkä ja 750 metriä leveä. Järvellä on kartan mukaan 4 saarta. Sen rantaviivan pituus on 7,4 kilometriä. .
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kuoreveden alueella (35.61), jonka Lahnajoen valuma-alueeseen (35.615) se kuuluu.
Santana Lopez
Santana, Quinn ja Brittany esitellään kolmena suosituimpana cheerleaderina kuvitteellisessa William McKinley -koulussa, joka sijaitsee Limassa, Ohiossa. Sue Sylvester, cheerleading-joukkue Cheeriosin valmentaja käskee Santanan liittyä koulun showkuoroon, jotta Sue voisi Santanan kautta vakoilla kuoron toimintaa. Sarjan edetessä Santana alkaa pitää kuoron jäsenistä ja sanoo olevansa kuorossa, koska hän oikeasti pitää siitä. Santanalla sarjassa on monia suhteita: hän muun muassa tapailee vähän aikaa Noah Puckermania (Mark Salling), vie Finn Hudsonin (Cory Monteith) neitsyyden, ja harrastaa seksiä säännöllisesti parhaan ystävänsä Brittanyn kanssa. Toisella kaudella avataan laajemmin syitä siihen, miksi Santana kohtelee muita vihamielisesti ja harrastaa jatkuvasti irtosuhteita. Santanan paljastetaan kamppailevan romanttisten tunteidensa kanssa parasta ystäväänsä Brittanya kohtaan. Myöhemmin Santanalla on hankaluuksia hyväksyä olevansa lesbo. Hahmon tarinan kehitys sai positiivisen vastaanoton kriitikoilta ja sarjan katsojilta.
Tarina
1. kausi
Santana esitellään suosittuna cheerleaderina William McKinley -koulussa. Santana ja hänen ystävänsä Quinn Fabray ja Brittany Pierce liittyvät koulun showkuoroon. Kolmikon cheerleading-valmentaja Sue Sylvester värvää heidät avukseen tuhotakseen koulun showkuoron. Alussa Santanalla on romanttinen suhde jalkapalloilija Noah Puckermanin kanssa, mutta Santana eroaa hänestä pian, vaikka pari jatkaa on-off-suhdetta toiselle kaudelle saakka. Brittany myös paljastaa sivukommentissaan, että hän ja Santana ovat harrastaneet seksiä. Kun Santanaa ja Brittanya syytetään kuoron settilistan antamisesta Suelle, Santana puolustaa Brittanya ja itseään myöntäen, että nauttii kuorossa olemisesta eikä halua sabotoida sitä. Kun Quinn erotetaan cheerleader-joukkueesta raskautensa takia, Santanasta tulee päächeerleader. Suen käskystä Santana ja Brittany menevät treffeille Finn Hudsonin, yhden glee clubin johtajista, kanssa. Santana vie Finnin neitsyyden, vaikka Finn heti katuukin. Kun Puck alkaa tapailla Mercedes Jonesia (Amber Riley), Santana on mustasukkainen ja laulaa Mercedesin kanssa aggressiivisen dueton "The Boy Is Mine". Samankaltainen kohtaaminen, tosin kokonaan fyysinen, tapahtuu toisella kaudella sen jälkeen kun Puck laulaa rakkauslaulun Lauren Zizesille (Ashley Fink) glee clubin edessä, mutta Santana häviää selvästi Laurenille.
Toisella kaudella Santana alennetaan päächeerleaderin paikastaan, kun Quinn paljastaa Santanan ottaneen kesän aikana silikonirinnat, mikä johtaa fyysiseen taisteluun kahden tytön välillä. Samalla kun Santana ja Brittany suutelevat, Brittany ehdottaa, että heidän pitäisi laulaa glee clubin duetto-kisassa Melissa Etheridgen "Come To My Window". Pelästyneenä Santana väittää, että harrasti seksiä Brittanyn kanssa vain siksi koska Puck ei ollut saatavilla. Brittany alkaa tapailla glee clubin jäsentä Artie Abramsia (Kevin McHale), mikä saa Santanan mustasukkaiseksi. Quinn, Brittany ja Santana eroavat kuorosta vähäksi aikaa Suen pakotettua heidät valitsemaan joko cheerleading tai glee club, mutta Finn saa heidät vakuutettua takaisin kuoroon. Väliaikaisesti ilman poikaystävää Santana erottaa Quinnin ja Sam Evansin (Chord Overstreet) ja seurustelee Samin kanssa useamman viikon ajan. Kun Brittany pyytää, että Santana puhuisi tunteistaan hänelle, Santana tunnustaa että on rakastunut Brittanyyn, mutta pelkää muiden oppilaiden mielipiteitä ja joutuvansa kiusauksen kohteeksi jos he alkaisivat seurustella. Brittany myöntää, että hänkin rakastaa Santanaa, mutta sanoo myös, että ei voi erota Artiesta, koska se ei olisi oikein. Toiveenaan saada Brittany seurustelemaan kanssaan Santana asettuu ehdolle koulun "prom queeniksi" eli tanssiaisten kuningattareksi. Hän kiristää kaapissa olevaa urheilijaa David Karofskya (Max Adler) "homoparrakseen" (eli vale-seurustelukumppanikseen, jotta kukaan ei arvaa hänen olevan lesbo) ja parikseen kisassa. Davidista tulee tanssiaisten kuningas, mutta Santana ei voita kruunua. Brittany lohduttaa häntä ja rohkaisee häntä olemaan ylpeästi oma itsensä. Kun New Directions häviää kuorokilpailun New Yorkissa, Santana hurjistuu, ja syyttää Rachelia ja Finniä häviöstä, koska nämä suutelivat kesken kisan. Brittany kuitenkin lohduttaa häntä ja sanoo, ettei välitä voitosta, koska saa viettää seuraavankin vuoden ystäviensä kanssa glee clubissa. Santana myös kysyy Brittanyn tunteista häntä kohtaan, ja Brittany sanoo, että rakastaa Santanaa enemmän kuin ketään muuta koko maailmassa ja että kaikki on mahdollista. Santana ei kuitenkaan vielä uskalla tulla ulos kaapista, joten hän ja Brittany jatkavat parhaina ystävinä vaikka rakastavatkin toisiaan.
3. kausi
Kolmannella kaudella Santana ja Brittany liittyvät uudelleen huutosakkiin, ja Sue nimittää Santanan joukkueen kapteeniksi Becky Jacksonin (Lauren Potter) lisäksi. Santana erotetaan vähäksi aikaa glee clubista epälojaaliutensa takia, ja vaikka hän saakin palata clubiin pian takaisin, hän jättää sen uudestaan liittyäkseen Mercedesin kanssa uuteen, pelkästään tytöille tarkoitettuun glee clubiin, The Troubletonesiin. Santana vakuuttaa Brittanyn, joka on nyt hänen tyttöystävänsä, tulemaan hänen kanssaan. Mash Off- jaksossa Santana lisää kilpailua kahden kuoron välillä vielä enemmän kiusaamalla Finniä ja Rorya. Kun Santanan Finnille tarkoitetusta anteeksipyynnöstä tuleekin loukkauksia täynnä oleva, Finn syyttää Santanaa pelkuriksi tämän talloessa muita jalkoihinsa koska hän ei pysty myöntämään muille että on rakastunut Brittanyyn. Koulun käytävällä olevat oppilaat kuulevat Santanan ja Finnin riidan, ja yksi Suen vastustajista vaalikampanjassa käyttää Santanan paljastunutta lesboutta TV-mainoksessa Sueta vastaan. Vaikka Santanaa varoitetaan ennen kuin mainos näytetään hänelle, hän on siitä huolimatta tyrmistynyt, että hänet on julkisesti työnnetty ulos kaapista: hän ei ole kertonut vielä edes vanhemmilleen lesboudestaan. Myöhemmin Santana tulee ulos kaapista vanhemmilleen ja he hyväksyvät hänet, mutta Santanan isoäiti paheksuu sitä, että Santana on tehnyt seksuaalisuudestaan julkisen ja sanoo, ettei Santana ole enää tervetullut hänen kotiinsa, jättäen Santanan murheen murtamana. Troubletonesit häviävät New Directionsille paikalliskisoissa, ja Quinn vakuuttaa Santanan, Brittanyn ja Mercedeksen palaamaan takaisin New Directionsiin luvaten heille, että Troubletonesit saavat esittää yhden kappaleen kaikissa tulevissa kuorokisoissa. Kun rehtori Figgins sanoo Santanalle ja Brittanylle Heart- jaksossa, että he eivät saa suudella julkisesti koulussa saamiensa valitusten takia - vaikka kielto ei koske ollenkaan heteropareja - Santana on vihainen, ja käyttää koulun "God Squadin" (eli "Jumalapartion") ystävänpäivän varainkeräyspalvelua - jossa partio laulaa palkkiota vastaan maksajan valitsemalle ihmiselle - tehdäkseen pointin, ja maksaa partiolle, jotta nämä laulaisivat rakkauslaulun Brittanylle. Myöhemmin koulussa pidetyissä ystävänpäiväjuhlissa God Squad esittää Santanan pyytämän rakkauslaulun Brittanylle, ja Santana ja Brittany tanssivat yhdessä kappaleen aikana, ja kappaleen loputtua suutelevat kaikkien edessä. New Directions kisaa aluekilpailuissa, ja Troubletonesien pitämän esityksen tuella, johon kuuluu Santana, Brittany ja Mercedes, kuoro voittaa.
4. kausi
Neljännen kauden alussa Santana on collegessa ja Brittany vielä McKinleyssä, ja he yrittävät saada kaukosuhteensa toimimaan. Santanan kuitenkin tullessa vierailulle McKinleyyn he eroavat, koska kaukosuhde on vaikea eivätkä he halua satuttaa toisiaan. Santana kuitenkin sanoo Brittanylle, että tulee aina rakastamaan häntä enemmän kuin ketään muuta. Myöhemmin Santana palaa auttamaan koulun Grease-musikaalissa, jossa hän esittää Rizzoa. Kiitospäivän viikonloppuna Santana palaa taas, ja auttaa Glee-clubia valmistautumaan tuleviin kisoihin. Hän ystävystyy clubin uuden jäsenen, bulimiaa sairastavan Marley Rosen (Melissa Benoist) kanssa, kun hän päättää olevansa Marleyn valmentaja. Santana arvaa että Marley ei ole kunnossa, ja kun hän löytää laksatiivia Marleyn repusta hän kertoo Quinnille epäilevänsä, että hänen valmentamansa Kitty Wilde (Becca Tobin), yrittää tahallaan satuttaa Marleyta. Santana on paikalla kisojen aikana ja hänen epäilyksensä osuvat oikeaan kun Marley pyörtyy kesken esityksen lavalle nääntymyksen ja jännityksen takia. Santana vierailee myöhemminkin Ohiossa jouluna, ja myös New Yorkissa Rachelin ja Kurtin luona. Kuultuaan että Brittany seurustelee Samin kanssa hän vierailee uudestaan Ohiossa, jossa mustasukkaisena kinastelee Samin kanssa ja myöhemmin paljastaa tunteensa Brittanylle, joka kannustaa Santanaa lähtemään New Yorkiin tavoittelemaan unelmiaan. Santana muuttaa Rachelin ja Kurtin luokse New Yorkiin. Willin ja Emman häissä ollessaan Santana ja Quinn harrastavat seksiä hotellihuoneessa, sopien kuitenkin, että kyse on vain hauskanpidosta.
Kehitys
thumb|[[Naya Rivera Comic Con-fanitapaamisessa San Diegossa vuonna 2010.]] thumb|[[Naya Rivera (Santana) ja hänen paras ystävänsä Heather Morris (Brittany) Paley Festivalissa 2011.]] Ennen Santanan roolia oli Naya Rivera esiintynyt pienissä rooleissa muissa menestyneissä sarjoissa. Ryan Murphy etsi sarjaan näyttelijöitä, jotka sopeutuisivat teatraalisiin rooleihin. Koe-esiintymisissä näyttelijät, joilla ei ollut aikaisempaa teatterikokemusta joutuivat todistamaan, että osaavat näyttelemisen lisäksi laulaa ja tanssia.
Rivera on kuvaillut Santanaa "koulusi tyypilliseksi cheerleaderiksi, ainakin suurimmaksi osaksi", selittäen: "Hän on todella ilkeä ja rakastaa poikia. Hän on myös hyvin nokkela, joten rakastan näytellä häntä." Rivera on myös kuvannut Santanaa "vähän pahaksi tytöksi", joka on "erittäin sarkastinen ja hauska, ja jolla on hyvin nokkelia sutkautuksia, joita hän vain heittelee väliin." Rivera kertoi pitävänsä siitä, että Santana on kilpailuhenkinen ja itsepäinen, koska oli itse samanlainen. Rivera ei kuitenkaan pitänyt Santanan ilkeästä luonteesta.
Rivera haki roolia, koska hän rakasti laulamista, tanssimista ja näyttelemistä, eikä hänellä ollut aikaisemmin mahdollisuutta yhdistää kaikki kolme samaan projektiin. Rivera koki sarjan vauhdin haastavaksi, etenkin tanssimisen. Kesäkuussa 2009 Rivera kommentoi, että hänelle unohtumattomin hetkensä sarjassa oli koe-esiintyminen Uudet Tuulet-kuoroon, jolloin hän, Dianna Agron ja Heather Morris esittivät kappaleen, "I Say A Little Prayer". Santanalla ei ole sarjan alussa juuri repliikkejä, mutta tämä muuttuu ensimmäisen kauden yhdeksässä viimeisessä jaksossa. Rivera on kertonut, ettei hahmon ollut tarkoitus olla iso osa sarjaa. Rivera kommentoi hahmoa sanoen: "Santana on aiheuttanut kaaosta ihmisten poikaystävien, vauvojen ja opettajien kanssa - hän on koulun kauhu, ja jatkaa vihollisena olemista." Vaikka Santana jatkaa muiden tallomista jalkoihinsa saadakseen haluamansa, hän näyttää myös myötätuntoa muille hahmoille ja lojaaliutta Uudet Tuulet-kuorolle.
Rivera kannatti näkyvästi Santanan ja Brittanyn suhdetta. Riveran suhtautuminen Santanan tunteisiin auttoi häntä hahmon esittämisessä. Huhtikuussa 2010 häneltä kysyttiin, olisiko "joku pojista" Santanan sielunkumppani, johon Rivera vastasi, "Minusta Brittany on hänen sielunkumppaninsa. Mielestäni heidän pitäisi päätyä yhteen. He rakastavat toisiaan." Kuukausi myöhemmin The Advocate n haastattelussa Rivera toisti mielipiteensä sanoen, "Ehkä he (Brittany ja Santana) rakastuvat. Minusta he ovat sielunkumppaneita. Brittany vain ymmärtää Santanaa, vaikka moni ihminen ei pidäkään hänestä."
Rivera vastasi joulukuussa 2010 Twitterissä sarjan faneille, jotka olivat pettyneitä siihen, että Santanan ja Brittanyn suhdetta ei oltu näytetty sarjassa hetkeen. Rivera twiittasi, "Täällä on ollut Brittana-fanien (Brittana on sarjan fanien käyttämä nimitys Brittanyn ja Santanan suhteelle) rähinää... Älkää huoliko, minäkin kaipaan sitä." Tammikuussa 2011 julkaistiin artikkeli otsikolla "Brittanan tulevaisuus: Ei näytä hyvältä". Rivera vastasi sarjan fanien voimakkaaseen reaktioon sanoen: "Oikeasti, syvemmällä tasolla, tytöt, jotka käyvät läpi seksuaalisuuttaan jokapäiväisessä elämässään, eikä se heidän maailmassaan ole niin huvittavaa, he eräässä mielessä katsoivat meitä ylöspäin ja saivat tukea. Sen takia toivon, että Brittanyn ja Santanan tarinaa jatketaan." Artikkelin julkaisun jälkeen yksi sarjan tekijöistä, Brad Falchuk, twiittasi: "Brittana on käynnissä. Se on aina ollut."
Santanan kehityskaarelle erityisen tärkeä oli toisen kauden viidestoista jakso "Sexy", jossa Santana tunnustaa rakastavansa Brittanya. Tämä kertoo, että hän vihdoin hyväksyy seksuaalisen suuntautumisensa. Falchuk vahvisti, että kohtauksessa Santana tuli ulos itselleen, muttei uskalla vielä tulla kaapista ulos ikätovereilleen. Falchuk kommentoi asiaa sanoen: "Santana on lesbo. Hän ei ehkä ole vielä valmis tulemaan ulos kaapista, mutta hän on lesbo." Kolmannen kauden puolessa välissä Santana on tullut kaapista ikätovereilleen ja vanhemmilleen, ja seurustelee Brittanyn kanssa julkisesti.
Vastaanotto
thumb|Santanan ([[Naya Rivera, vasemmalla) ja Brittanyn (Heather Morris, oikealla) välinen suhde on otettu hyvin vastaan kriitikoilta ja katsojilta.]] Kun pieni pätkä sarjan jaksosta, "Sectionals" näytettiin, tuli siinä ilmi, että Santana ja Brittany ovat harrastaneet seksiä. Lesboviihde-nettisivu AfterEllenin kirjoittaja Dorothy Snarker ylisti paria ja viittasi tähän portmanteau-nimellä Brittana, yhdistäen Santanan ja Brittanyn nimet. Snarker kutsui kaksikkoa "uudeksi suosikki Glee-parikseen", kommentoiden: "Vaikka Heather Morrisilla (Brittany) ja Naya Riveralla (Santana) on ollut minimaalisen vähän ruutuaikaa, he ovat saaneet tämän aikaan. Hyvästi Finn ja Rachel - minä olen Brittana-tiimissä nyt."
Palkinnot
AfterEllen in Visibility Awardseissa 2010 Santana ja Brittany olivat ehdolla parhaaksi fiktionaaliseksi lesbopariksi, ja Rivera oli ehdolla parhaaksi TV-näyttelijäksi. Samana vuonna Rivera oli ehdolla Imagen Awardsien televisiokategorian paras naissivuosa-palkinnon saajaksi. Rivera ja muut sarjan näyttelijät voittivat palkinnon erinomaisesta näyttelystään komediasarjassa. He olivat ehdolla samassa kategoriassa seuraavanakin vuonna. Rivera oli ehdolla palkinnolle Paras TV-näyttelijä - Johtava rooli komediakategoriassa 2011 ALMA Awards eissa.
Jóhann Jóhannsson
Jóhann Gunnar Jóhannsson (19. syyskuuta 1969 Reykjavík – 9. helmikuuta 2018 Berliini ) oli islantilainen säveltäjä, muusikko ja tuottaja. Hän sävelsi musiikkia muun muassa elokuviin Vangitut (2013) ja Kaiken teoria (2014), josta hänet palkittiin parhaan musiikin Golden Globella. Elokuvista Kaiken teoria ja Sicario (2015) Jóhann Jóhannsson sai myös parhaan musiikin Oscar-ehdokkuuden.
Jóhannsson löydettiin kuolleena Berliinin asunnostaan 9. helmikuuta 2018. Kuolinsyyksi paljastui kokaiinin yliannostus. Hänen viimeiseksi työkseen jäi elokuvan Maria Magdalena (2018) musiikin säveltäminen.
Musta-Taula
Musta-Taula on Keski-Suomessa Jämsässä Kolonkulman kylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 3,6 hehtaaria ja se on 400 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 1,1 kilometriä. .
K.-G. Olin
Karl-Gustav Olin eli K-G Olin, (s. 1956 Forsby, Pedersöre) on suomenruotsalainen kirjailija.
Olin on varsinkin kirjoittanut suomenruotsalaisista siirtolaiskohtaloista Pohjois-Amerikassa ja Suomen vapausliikkeestä. Olin on merkonomi ja on myös kirjoittanut monessa paikallislehdessä. Hän asuu Pietarsaaressa.
Moraalinen subjektivismi
Moraalinen subjektivismi katsoo, että moraaliset arvot syntyvät inhimillisistä tunteista, tarpeista ja toiveista. Subjektivismin mukaan moraaliarvoilla ei ole näistä riippumatonta merkitystä.
Moraalinen relativismi
Moraalinen relativismi eli moraalirelativismi viittaa etiikassa erilaisiin käsityksiin, joissa moraalin luonne on suhteellinen eli relativistinen, riippuvainen yhteisöstä tai yksilöstä. Tämän ajatusmallin mukaan siis jokin teko ei ole ehdottomasti oikein tai väärin, vaan moraali suhteutetaan aina tiettyihin näkökulmiin. Moraaliseen relativismiin kuuluu myös ontologinen relativismi, johon liittyy ajatus, että kuva todellisuudesta, jonka mukaan moraali määritellään, riippuu kulloinkin vallitsevata tilanteesta ja asiayhteyksistä. Ontologinen relativismi liittyy ontologiseen naturalismiin, johon kuuluvat moraalikäsitykset ovat toisten asioiden suhteen relativistisia, toisten asioiden suhteen realistisia.
Aiheesta muualla
Relativismus
Alainen Kalajärvi
Alainen Kalajärvi on Koskenpäällä Jämsän pohjoisosassa sijaitseva noin yhdeksän hehtaarin laajuinen järvi. Etäisyys Jämsän keskustasta on 31 kilometriä luoteeseen ja Tampereelta 90 kilometriä koilliseen. Lähin kaupunkimainen keskus on Mänttä seitsemäntoista kilometriä lounaaseen.
Maantiede
Alainen Kalajärvi muodostaa kolmen järven kokonaisuuden Vataanjoen valuma-alueen lounaisosassa yhdessä Yläisen Kalajärven ja Keskisen Kalajärven kanssa. Ensin mainittu sijaitsee Alaisen Kalajärven luoteispuolella, jälkimmäinen länsipuolella. Järvien eteläpuolella sijaitsee Joutsenlammi ja kaakkoispuolella Riihijärvi.
Suolijärvi (Rovaniemi)
Suolijärvi on järvi Rovaniemen eteläosissa. Siinä on 9 saarta. Se sijaitsee n. 40 kilometrin etäisyydellä kaupungin keskustasta.
Alainen Kalajärvi
Maantiede
Alaisen Kalajärven eteläosasta lähtee laskuoja Riihijärveen. Järven pohjoisimman osan lahtea yhdistää järven pääaltaaseen kapea salmi.
Vataanjoen valuma-alue on kolmannen jakovaiheen vesistöalue Iso Rautaveden alueella, joka puolestaan on toisen jakovaiheen vesistö Jämsän reitin valuma-alueella. Päävesistönä on Kymijoen vesistö. Vesistön suurin järvi on Koijärvi, jonka pinta on noin 32 metriä Alaista Kalajärveä alempana.
Nuorena nukkunut
Nuorena nukkunut on Frans Eemil Sillanpään romaani. Se kertoo nuoren piikatytön Silja Salmeluksen, ”sukunsa viimeisen vihannan” elämäntarinan. Romaani ilmestyi vuonna 1931, ja sitä pidetään Sillanpään parhaimpana ja menestyneimpänä romaanina.
Juoni
Romaanissa on kaksi osaa, joista ensimmäinen käsittelee Siljan isää Kustaa Salmelusta ja hänen perhettään. Toinen osa kertoo tyttären vaiheista.
Romaani alkaa 1800-luvun lopulta ja sijoittuu Hämeeseen. Kustaa on Salmeluksen ison tilan ainoa lapsi. Hän menettää äitinsä nuorena ja rakastuu palvelustyttö Hilmaan, joka on kotoisin Plihtarista, pienestä töllistä. Kustaa ja Hilma avioituvat ja Kustaasta tulee talon isäntä vanhan isännän kuoltua. He saavat neljä lasta, joista ensimmäinen syntyy elottomana, kaksi seuraavaa kuolevat pieninä kulkutautiin ja nuorin, Silja, jää henkiin. Kustaa on veloissa, ja hän joutuu myymään sukutilansa. Perhe muuttaa lähipitäjään, missä Hilma kuolee ja Kustaa jää kaksin Siljan kanssa. Isän ja tyttären suhde on lämmin ja tiivis, molemminpuolinen rakkaus on suuri. Kustaa kuolee Siljan ollessa rippikoulussa ja Siljasta tulee orpo. Koska Silja on alaikäinen eikä voi itse hallinnoida omaisuutta, läheisen tilan isäntä toimii omaisuuden holhoojana. Silja muuttaa isännän maatilalle ja tekee myös tilan töitä osin omasta halustaan. Hän päätyy lopulta palvelustytöksi, vaikka asiat voisivat olla toisinkin, koska isän jättämä perintö on melko arvokas.
Silja tekee töitä viidessä eri palveluspaikassa. Toisessa palveluspaikassaan Silja seurustelee naapurin Oskarin kanssa ja joutuu muidenkin miesten lähentelyjen kohteeksi. Hän säilyttää viattomuutensa, vaikka hänestä puhutaan pahantahtoisesti. Neljännessä palveluspaikassaan Rantoon professorilla Silja tapaa elämänsä rakkauden. Armas, nuori kesävieras, valloittaa Siljan sydämen ja juhannuksen tienoilla pari saa lempensä täyttymyksen. Armas joutuu lähtemään kuitenkin saman tien kotiin, ja Siljalle jää muisto sekä rakkaus Armasta kohtaan. Vaikka he eivät enää tapaa, Armas kulkee Siljan sydämessä tytön elämän loppuun asti. Professori palaa syksyn jälkeen kaupunkiin, ja Rantoon jälkeen Silja menee Kierikan tilalle palvelukseen. Eletään vuotta 1918 ja myös Silja joutuu osalliseksi kansalaissotaan. Hän auttaa valkoisia sotilaita ja joutuu punaisten kuulusteltavaksi. Silja kuitenkin selviää pinteestä. Lopullinen vastoinkäyminen tulee, kun kaksi kertaa keuhkotaudin sairastanut Silja sairastuu kolmannen ja viimeisen kerran. Hän kuolee 22 vuoden ikäisenä.
Merkitys ja teemat
Teosta on pidetty mestarillisena suomalaisen maalaiselämän ja kesän kuvauksena. Myös nuoren tytön sielunelämän kuvaus on saanut kiitosta. Erityisesti ulkomailla kauempana pohjolasta teoksen vastaanotto keskittyi Siljan naiskuvaan. Panu Rajala toteaakin, että ”viattoman tytön kuvassa nähtiin pohjoisen luonnon ja kansan yhteinen vertauskuva”. Romaanin keskeinen teema on luonnonyhteys, käsitys ihmisen hengestä, joka pysyy puhtaana ulkoisilta haitoilta.
Teoksen pääelementteinä Rajala pitää auringon valoa ja vettä. Auringon valolla on suuri merkitys Siljan varhaisissa elämyksissä ja auringon säteillä on osansa myös Siljan maatessa kuoleman hetkellä saunamökissä. Vesi liittyy Siljan elämänvaiheisiin monilta osin. Vesistön läheisyys tuo Siljalle suurimmat elämykset. Lapsena hän kokeilee jään kestävyyttä lapsen uteliaisuudella, järven rannalla on Siljan mieluisin oleskelupaikka. Rantooseen siirrytään vesiteitse ja hän tapaa Armaksen ensi kertaa järven rannalla. Vedenhakureissulla lähteellä nuoret tutustuvat paremmin. Lisäksi laiva vie Armaksen pois Siljan luota. Vesi on myös Siljan kauneuden ja puhtauden elementti. Hän on enemmän kuin pelkkä piikatyttö: ”Silja on sekä kaunis että tosiasiallisesti varakas tyttö, ja hänen erikoisasemansa palvelustyttöjen joukossa tuntuu vähintäin perustellulta.”
Tausta
Sillanpää kehitteli romaaniaan yhdeksän vuotta. Nuorena nukkuneen alkuidea oli lähtöisin kesältä 1922. Alkuideana Rajala toteaa, että ”Sillanpään oli määrä tutkia ’ylhäisöihmisten’ elämänkuviot, epäsäätyisen avioliiton seuraukset sekä sukupuolisen puhtauden ideaali; kuinka nämä toteutuvat ihmisten raa’assa maailmassa”.
Tarinaan on löydetty yhtymäkohtia Sillanpään omasta elämästä. Silja Salmeluksella on todellinen esikuva, eli Sillanpään tuttava palvelustyttö Silja Ihantola. Todellisen Siljan isän nimi oli myös Kustaa, ja heidän tarinassaan on samanlaisia piirteitä kuin romaanissa. Esikuva sairasti keuhkotaudin nuorena tyttönä ja taudin uusiutuessa hän kuoli 41-vuotiaana. Lisäksi kirjailija oli perheensä ainoa lapsi ja hänen kaksi vanhempaa sisarustaan olivat kuolleet kulkutautiin kuten Silja. Sillanpää tosin kasvoi äitinsä kanssa ja pystyi ”suvun viimeisenä vihantana” jatkamaan sukua.
Romaanin työstövaihe sijoittui lähinnä vuosiin 1929 ja 1930. Sillanpään perhe etsi vuonna 1929 kesäpaikakseen Ihantola-nimisen huvilan Ruovedeltä. Kirjailija jatkoi siellä seitsemän vuotta kytenyttä romaaniaan. Siihen mennessä käsikirjoitusta oli valmiina noin 45 liuskaa ja Ruovedellä syntyi suunnilleen saman verran.
Vaikutukset
Nuorena nukkuneesta tuli kotimaassa arvostelumenestys. Romaanin pitkä syntyhistoria oli tiedossa, ja sen valmistuminen sai suuren kiitoksen osakseen. Yleisimmin arvostelijoita ihastutti Sillanpään levollinen, vivahteikas maalaiselämän kuvaus. Romaania verrattiin niin Runebergin Hannaan kuin Juhani Ahon Papin tyttäreenkin.
Romaanin ruotsinnos aloitettiin lähes rinta rinnan käsikirjoituksen etenemisen kanssa. Ragnar Ekelundin käännös ilmestyi Ruotsin markkinoille syksyllä 1931. Myös Ruotsissa romaanista tuli menestys. Kirja oli Sillanpäälle lopullinen läpimurto kotimaassa. Vuosina 1931–1940 romaani käännettiin 17 eri kielelle, ja kirjaa myytiin hyvin etenkin Ruotsissa ja Saksassa.
Heti kirjan ilmestyttyä alkoi Ruotsin lehdistö veikkailla Sillanpäätä Nobelin kirjallisuuspalkinnon saajaksi. Nobel-veikkausta jatkui pienin tauoin koko 1930-luvun, kunnes kirjailija sai sen vuonna 1939. Nobelin palkinto toi Sillanpäälle ja Nuorena nukkunut -romaanille paljon kuuluisuutta. Teos on käännetty ainakin 27 eri kielelle.
Sovitukset
Romaani on sovitettu elokuvaksi kahdesti: Teuvo Tulion ohjaama elokuva Nuorena nukkunut sai ensi-iltansa vuonna 1937, Jack Witikan ohjaustyö Silja – nuorena nukkunut vuonna 1956.
Podarkes
Podarkes oli kreikkalaisessa mytologiassa Ifikloksn poika ja Protesilaoksen veli.
Podarkes ja Protesilaos olivat Helenan kosijoiden joukossa. Kuten muutkin sulhasehdokkaat, myös he vannoivat valan ja lupasivat puolustaa valittua puolisoa kaikkia muita vastaan. Kun Paris myöhemmin sieppasi Helenan, he joutuivat mukaan Troijan sotaan taistelemaan Menelaokselle annetun lupauksen mukaisesti.
Sen jälkeen, kun Hektor oli surmannut Protesilaoksen, Podarkes johti Fylakian joukkoja kreikkalaisten puolella. Quintus Smyrnaeuksen mukaan hän sai surmansa amatsonikuningatar Penthesileian kädestä.
Priamos
Podarkes oli myös Herakleen surmaaman Laomedonin, Troijan kuninkaan, poika. Hänet pelasti hänen sisarensa Hesione, joka osti veljensä hengen kultaisella huivillaan. Tästä alkaen Podarkesta alettiin kutsua Priamokseksi ( 'ostaa').
Indonesian lippu
pienoiskuva|Indonesian lippu. Indonesian lippu eli Sang Saka Merah-Putih on Indonesian kansallistunnus vaakunan, moton ja kansallislaulun ohella. Se koostuu kahdesta samankokoisesta kentästä. Lipun yläosa on punainen, alaosa valkoinen. Lippu on samanlainen kuin Monacon lippu paitsi, että Indonesian lipussa lyhyen ja pitkän sivun suhde on 2:3, mutta Monacon lipussa 3:4. Monaco protestoi, kun Indonesia otti käyttöön lähes samanlaisen lipun kuin Monacon lippu, mutta Indonesian lipun väitetään periytyvän vähintään yhtä kaukaa historiasta kuin Monacon lipun.
Risteilyohjus
thumb|250px|[[BGM-109 Tomahawk]] Risteilyohjus on omalla moottorillaan lentävä ase, joka lentää kohteeseensa ennalta ohjelmoitua reittiä pitkin. Osuessaan kohteeseen sen taistelukärki ja jäljelle jäänyt polttoaine räjähtävät. Risteilyohjus muistuttaa miehittämätöntä lentokonetta, sillä on siivet ja voimanlähteenä jonkintyyppinen suihkumoottori.
Ohjus voidaan laukaista maasta, lentokoneesta, laivasta tai sukellusveneestä. Taistelukärkenä on nykyään yleisimmin tavanomainen räjähde tai ontelokranaatti. Risteilyohjus voi kantaa myös taktista ydinasetta, mutta ydinaseriisunta on rajoittanut niiden käyttöä.
Nykyaikaiset risteilyohjukset eivät yleensä ylitä äänennopeutta, ovat itseohjautuvia ja lentävät matalalla välttääkseen tutkat.
Neuvostoliitto sekä Intia ja Venäjä yhteisesti ovat kehittäneet meritorjuntaan yliääninopeuksilla lentäviä risteilyohjuksia (Granit/Shipwreck, Bazalt/Sandbox, Moskit/Sunburn ja BrahMos), joissa on käytetty myös raketti- ja ramjet-moottoreita.
Risteilyohjusten historiaa
Ensimmäisiä risteilyohjuksia olivat Yhdysvalloissa 1900-luvun alkukymmenien aikana kehitetyt potkurikäyttöiset ja hyrrägyroskooppiohjatut lentävät pommit, joita ei kuitenkaan tiettävästi koskaan käytetty sodassa.
Ensimmäisenä aktiivikäytössä olleena risteilyohjuksena voidaan pitää toisen maailmansodan aikaista saksalaista V1-ohjusta. Japanilaisia kamikaze-hyökkäyksiä voidaan pitää miehitettyinä risteilyohjuksina (katso esimerkiksi Yokosuka MXY7). Ensimmäiset risteilyohjukset olivat hyvin epätarkkoja. Niitä sanottiinkin usein ”lentäviksi pommeiksi”.
Neuvostoliitto näki ballististen ohjusten sopivan maakohteiden tuhoamiseen ja raskaiden ydinaseella tai tavanomaisilla räjähteillä varustettujen risteilyohjusten olevan ensisijainen ase tuhottaessa Yhdysvaltain lentotukialusryhmiä.
Neuvostoliitto rakensi suurikokoisia sukellusveneitä (Echo- ja Oscar -sukellusveneluokat) kuljettamaan raskaita risteilyohjuksia ja varjostamaan Yhdysvaltain lentotukialusryhmiä merellä. Näiden risteilyohjusten ilmasta laukaistavia versioita kuljettivat raskaat pommikoneet (Tu-22- (M), Tu-95-, Tu-160-pommikonetyypit).
Nykyisin tunnetuin risteilyohjus lienee yhdysvaltalainen ”BGM-109 Tomahawk”, jota käytettiin runsain mitoin Irakia vastaan Persianlahden sodassa.
Risteilyohjustyyppejä
ALCM (air-launched cruise missile) on ilmasta laukaistava risteilyohjus. Ohjus pudotetaan lentokoneesta, jolloin sen moottorit käynnistyvät ja se aloittaa suihkumoottorinsa avulla matkansa kohti maaliaan. Eräs tunnetuimpia lienee Boeing AGM-86 ALCM. Myös AGM-28 Hound Dog oli ALCM-tyypin risteilyohjus.
GLCM (ground-launched cruise missile) on maasta laukaistava risteilyohjus. GLCM laukaistaan raketin avulla.
SLCM (sea-launched cruise missile) eli mereltä laukaistava risteilohjus. Tämäkin aloittaa matkansa rakettimoottorin avulla. Tunnetuin SLCM on Yhdysvaltain BGM-109 Tomahawk.